1. ΝΟΜΟΣ υπ' αριθ. 425 της 25 Αυγ./1 Σεπτ. 1976 (ΦΕΚ Α' 232) Περί του τρόπου συνεχίσεως ή εκχωρήσεως ή διαλύσεως συμβάσεων μελετών ή εκτελέσεως έργων του Κράτους, των Οργανισμών Τοπικής Αυτοδιοικήσεως κλπ. κατά το άρθρ. 57 του Συντάγματος. Άρθρ.1.-1.Επιτρέπεται κατά τους όρους του παρόντος άρθρου η μεταβίβασις προς τρίτον του συνόλου των δικαιωμάτων και υποχρεώσεων εκ συμβάσεων μελετών ή εκτελέσεως έργων του Κράτους, των οργανισμών τοπικής αυτοδιοικήσεως ή άλλων νομικών προσώπων δημόσιου δικαίου ή δημοσίων ή δημοτικών επιχειρήσεων (εκχώρησις συμβάσεως), εάν ο αναλαβών την εκπόνησιν της μελέτης ή την εκτέλεσιν του έργου ανακηρυχθή βουλευτής. 2.Την κατά την παρ. 1 μεταβίβασιν δύναται να ζητήση ο βουλευτής εντός 60 ημερών από της ανακηρύξεώς τους δι' εγγράφου δηλώσεως προς τον αντισυμβαλλόμενόν του. Εις την δήλωσιν πρέπει να καθορίζεται ο προς ον ζητείται να γίνη η μεταβίβασις και να προσαρτάται έγγραφος δήλωσις αυτού ότι αποδέχεται ανεπιφυλάκτως την τοιαύτην μεταβίβασιν. 3.Εντός 90 ημερών από της κατά την παρ. 2 δηλώσεως δικαιούται ο αντισυμβαλλόμενος μετά σύμφωνον γνώμην του οικείου Τεχνικού Συμβουλίου ή του κατά περίπτωσιν αντιστοίχου συλλογικού οργάνου ν' αποδεχθή ή ν' αποκρούση την μεταβίβασιν, γνωστοποιών την απάντησίν του προς τον βουλευτήν και τον προς ον ζητείται να γίνη η μεταβίβασις. Από της τελευταίας γνωστοποιήσεως της περί αποδοχής απαντήσεως θεωρείται συντελεσθείσα η κατά την παρ. 1 μεταβίβασις του συνόλου των δικαιωμάτων και υποχρεώσεων. Εάν κατά τον χρόνον υποβολής της δηλώσεως του βουλευτού το υπολειπόμενον προς εκτέλεσιν τμήμα του έργου δεν υπερβαίνη το 20% του συμβατικού τοιούτου, αντί της μεταβιβάσεως συνεχίζεται η εκτέλεσις του έργου, αποκλειομένης της επεκτάσεως του συμβατικού αντικειμένου. 4.Ο βουλευτής παραμένει υπεύθυνος εις ολόκληρον μετά του αναλαβόντος το σύνολον των εκ της συμβάσεως δικαιωμάτων και υποχρεώσεων έναντι του αντισυμβαλλομένου και των τρίτων. Αι εγγυήσεις, τα ενέχυρα, αι υποθήκαι και τα παρεπόμενα δικαιώματα εξακολουθούν υφιστάμενα και μετά την κατά την παρ. 1 μεταβίβασιν. 5.Η κατά την παρ. 1 του παρόντος μεταβίβασις απαλλάσσεται από του τέλους χαρτοσήμου ως και από παντός εν γένει τέλους φόρου, εισφοράς, δικαιώματος ή κρατήσεως υπέρ του Δημοσίου ή οιουδήποτε τρίτου. Άρθρ.2.-1.Εάν ο βουλευτής δηλώση εγγράφως ότι δεν επιθυμεί την κατά το άρθρ. 1 μεταβίβασιν ή ο αντισυμβαλλόμενός του αποκρούση την προταθείσαν μεταβίβασιν ή παρέλθη άπρακτος εκατέρα των εις το άρθρ. 1 προθεσμιών, η σύμβασις διαλύεται αυτοδικαίως δια τας μη εκτελεσθείσας εργασίας, εφαρμοζομένων αναλόγως των διατάξεων περί διαλύσεως των συμβάσεων εκτελέσεως δημοσίων έργων. 2.Ο βουλευτής μετά την διάλυσιν της συμβάσεως, υποχρεούται να λάβη τα προσήκοντα μέτρα προς αποφυγήν δυσμενών συνεπειών εκ της διακοπής των έργων. 3.Δια τας μη εκτελεσθείσας εργασίας ουδεμία καταβάλλεται αποζημίωσις. Άρθρ.3.-Εάν ακυρωθή η εκλογή του βουλευτού μετά την ανάληψιν του έργου υπό του εκδοχέως η επελθούσα διάλυσις της συμβάσεως ή η μεταβίβασις του συνόλου των εξ αυτής δικαιωμάτων και υποχρεώσεων δεν ανατρέπεται. Άρθρ.4.-Αι διατάξεις των προηγουμένων άρθρων εφαρμόζεται αναλόγως και όταν η μελέτη ή η εκτέλεσις του έργου έχη αναληφθή υπό εμπορικής εταιρείας ή επιχειρήσεως, εις την οποίαν έργα διευθυντού ή διοικητικού ή νομικού συμβούλου εκτελεί πρόσωπον το οποίον μετά την συνομολόγησιν της συμβάσεως ανεκηρύχθη βουλευτής ή εις την οποίαν μετέχει ως ομόρρυθμός ή ετερρόρυθμος εταίρος. Άρθρ.5.-Δια Π.Δ/των προτάσει του Υπουργού Δημοσίων Έργων δύνανται να καθορίζονται αι λεπτομέρεια της εφαρμογής του παρόντος νόμου. (Μετά την σελ. 204, 51(α) Σελ. 204,61 Τεύχος 612 - Σελ. 51 Συμβάσεις Βουλευτών 1.Ζ.κ.1 